Marco Pezzaiuoli – Wikipedia
Marco Pezzaiuoli (s. 16. marraskuuta 1968) on saksalainen jalkapallovalmentaja ja entinen pelaaja. Lokakuusta 2014 lähtien hän on toiminut Guangzhou Evergranden junioritoiminnan johtajana.
Koko nimi Marco Pezzaiuoli
Syntymäaika 16. marraskuuta 1968 (ikä 50)
2014 Karlsruher SC Jugend
Karlsruher SC (apuv.)
Saksan U16-maajoukkue
Saksan U15-maajoukkue
Saksan U18-maajoukkue
TSG 1899 Hoffenheim (apuv.)
Pezzaiuolin pelaajaura jäi lyhyeksi ja hän lopetti uransa vain 23-vuotiaana siirtyen valmennuspuolelle. Pezzaiuoli hankki valmennusoppinsa Karlsruher SC:n organisaatiossa, jossa aloitti juniorivalmentajana 1991. Hän toimi seuran juniorivalmennuksessa yhdeksän vuoden ajan ensin valmentajana ja 1999–2000 nuorisovalmennuksen koordinaattorina. Joachim Löwin saatua potkut huhtikuussa 2000 Pezzaiuoli nousi seuran väliaikaiseksi päävalmentajaksi kunnes Stefan Kuntz otti heinäkuun alussa tehtävät hoitaakseen. Kuntzin saatua potkut syyskuussa 2002 Pezzaiuoli toimi yhden ottelun ajan joukkueen päävalmentajana. [1]
Pezzaiuoli jätti Karlsruhen kesällä 2003 ja jatkoi lokakuussa uraansa korealaisen Suwon Samsung Bluewingsin apuvalmentajana. Hän työskenteli Koreassa aina syksyyn 2006 saakka, kunnes Eintracht Trier palkkasi hänet uudeksi päävalmentajakseen. [2] Pesti päättyi kuitenkin lyhyeen hänen saatuaan potkut jo lokakuussa viiden ottelun jälkeen. [3]
Heinäkuussa 2007 Pezzaiuoli siirtyi Saksan jalkapalloliiton palvelukseen alle 16-vuotiaiden maajoukkuevalmentajaksi. Elokuussa 2008 hän siirtyi U15- ja U17-joukkueiden valmentajaksi. [4] Toukokuussa 2009 hän luotsasi U17-joukkueen ikäluokan Euroopan mestaruuteen. Menestyksen myötä hän nousi kesällä 2009 U18-joukkueen päävalmentajaksi.
Kesällä 2010 Pezzaiuoli jätti Saksan jalkapalloliiton kolmen vuoden palveluksen jälkeen siirtyen Ralf Rangnickin apulaisvalmentajaksi TSG 1899 Hoffenheimiin. [5] Rangnickin erottua tammikuun alussa 2011 Pezzaiuolista tuli seuran uusi päävalmentaja kesään 2014 ulottuvalla sopimuksella. [6] Pezzaiuoli ei saanut TSG:n tuloksia kehittymään riittävällä tavalla ja huhtikuussa 2011 seura ilmoitti Pezzaiuolin lähtevän seurasta kauden jälkeen. [7]
Kesällä 2014 Pezzaiuolista tuli japanilaisseura Cerezo Osakan päävalmentaja. [8] Joukkue pelasi kuitenkin heikosti Pezzaiuolin alaisuudessa eikä voittanut yhtään J. Leaguen ottelua. Kun Cereza lisäksi putosi Japanin cupin puolivälierissä, sai Pezzaiuoli potkut jo syyskuussa 2014. [9]
Lokakuussa 2014 Pezzaiuolista tuli kiinalaisseura Guangzhou Evergranden junioritoiminnan johtaja. [10]
U17 Euroopan mestaruus: 2009
Pezzaiuoli syntyi ja varttui Saksassa, mutta hänen isänsä on italialainen ja äitinsä alankomaalainen. Pezzaiuoli on naimisissa korealaisen muotisuunnittelija Je Wonin kanssa. Heillä on kaksi lasta. [11]
↑ Pezzaiuoli Transfermarkt
↑ Marco Pezzaiuoli neuer Trainer
↑ Pezzaiuoli entlassen
↑ Neue Posten für DFB-Trainer
↑ 1899: Pezzaiuoli neuer Co-Trainer
↑ Marco Pezzaiuoli neuer Cheftrainer bei 1899 Hoffenheim
↑ Pezzaiuoli: Am Saisonende ist Schluss
↑ Cerezo hire Pezzaiuoli as manager
↑ Japan's Cerezo fire second manager this season
↑ MARCO PEZZAIUOLI
↑ Rangnick weg! Jetzt kommt der Jogi-Zwilling
Joachim Löw Karlsruher SC:n päävalmentaja
4–6/2000 Seuraaja:
Ralf Rangnick TSG 1899 Hoffenheimin päävalmentaja
Ranko Popović Cerezo Osaka päävalmentaja
6–9/2014 Seuraaja:
Yuji Okama
Noudettu kohteesta ”https://fi.wikipedia.org/w/index.php?title=Marco_Pezzaiuoli&oldid=18262543”
Viimeksi muokattu 6. heinäkuuta 2019 kello 08.27